cyanic-selkie/wikianc huggingface dataset:
চিকিৎসা
প্রাথমিক স্তরের চিকিৎসা সেবা
যেমন সর্দি-কাশি, ইনফ্লুয়েঞ্জা বা অন্যান্য কোনও ভাইরাসঘটিত বা ব্যাকটেরিয়াঘটিত রোগ হলে, হাড় ভেঙে গেলে, পেশীতে ব্যথা করলে, ত্বকে ফুসকুড়ি হলে বা অন্য যেকোনও ধরনের তীব্র ও স্বল্পমেয়াদী অসুখের জন্য মানুষ সাধারণ প্রাথমিক চিকিৎসা সেবা প্রদানকারী চিকিৎসকের সাক্ষাৎ নেন। প্রাথমিক সেবা প্রদানকারী চিকিৎসক সাধারণত বিশেষজ্ঞ চিকিৎসকদের সাথে রোগীর সেবার সমন্বয় সাধন করে থাকেন। প্রাথমিক স্তরের চিকিৎসা সেবাতে চিকিৎসকের পাশাপাশি শুশ্রুষাকারী (নার্স) এবং চিকিৎসকের সহকারীরাও কাজ করে থাকেন। এছাড়া প্রাথমিক স্তরের চিকিৎসা সেবার কিছু বিশেষায়িত ক্ষেত্রও আছে, যেমন ধাত্রী-স্ত্রীরোগ বিশেষজ্ঞ, জরারোগ বিশেষজ্ঞ, এবং শিশুচিকিৎসা বিশেষজ্ঞ। তারা বিশেষ বিশেষ বয়স বা দলের ব্যক্তিদের (যেমন-নারী, শিশু, বৃদ্ধ) প্রাথমিক স্তরের চিকিৎসা সেবা প্রদান করেন।
প্রাথমিক স্তরের চিকিৎসা সেবা প্রদানকারীরা সামগ্রিকভাবে একটি স্বাস্থ্যসেবা ব্যবস্থার জন্য খুবই গুরুত্বপূর্ণ। তারা জনগণের কাছে স্বাস্থ্যসেবার সুলভ্যতা নিশ্চিত করেন, স্বাস্থ্য-সংক্রান্ত ফলাফলের মান বৃদ্ধি করেন, হাসপাতালে ভর্তির সংখ্যা এবং জরুরী বিভাগে সাক্ষাতের সংখ্যা হ্রাস করেন।
সিংহভাগ স্বাস্থ্য বীমাপত্রে একজন নির্দিষ্ট প্রাথমিক স্তরের চিকিৎসা সেবা প্রদানকারীকে নির্বাচন করতে হয়। বেশিরভাগ ক্ষেত্রে একজন ধাত্রী-স্ত্রীরোগ বিশেষজ্ঞ, জরারোগ বিশেষজ্ঞ বা শিশু চিকিৎসা বিশেষজ্ঞকে এই ভূমিকায় নির্বাচন করা হয়।
দ্বিতীয় স্তরের চিকিৎসা সেবা
যখন প্রাথমিক স্তরের চিকিৎসা সেবা প্রদানকারী চিকিৎসক রোগীকে একজন বিশেষজ্ঞ চিকিৎসকের প্রতি নির্দেশনা প্রদান করেন, তখন সেই রোগী দ্বিতীয় স্তরের চিকিৎসা সেবায় প্রবেশ করেন। দ্বিতীয় স্তরের চিকিৎসা সেবার অর্থ হল রোগীর রোগ বা অসুখের উপরে বিশেষ জ্ঞান ও অভিজ্ঞতা রাখেন এমন একজনকে চিকিৎসা সেবা প্রদানের ভার দেওয়া হয়।
বিশেষজ্ঞরা দেহের নির্দিষ্ট অঙ্গ বা তন্ত্রের উপরে জোর দিতে পারেন কিংবা বিশেষ রোগ বা অসুস্থতার উপরে জোর দিতে পারেন। যেমন হৃদ্‌বিজ্ঞানী বা হৃদ্‌রোগ বিশেষজ্ঞরা হৃৎপিণ্ড ও এর রক্ত সঞ্চালন ব্যবস্থার উপরে জোর দেন। অন্তঃক্ষরাবিজ্ঞানী বা অন্তঃক্ষরা রোগ বিশেষজ্ঞরা হরমোন (উদ্বোধক গ্রন্থিরস) ব্যবস্থার উপর জোর দেন, এবং তাদের কেউ কেউ বহুমূত্র বা মহুমেহ রোগ (ডায়াবেটিস) কিংবা থাইরয়েড রোগের উপর বিশেষ জ্ঞান রাখেন। কর্কটবিজ্ঞানী তথা কর্কটরোগ (ক্যানসার) বিশেষজ্ঞরা কর্কটরোগ নিরাময়ের উপরে বিশেষ জ্ঞান রাখেন এবং তাদের অনেকেই বিশেষ প্রকারের কর্কটরোগের উপরে জোর দেন।
চিকিৎসা সেবার প্রাথমিক স্তরে কোনও অসুস্থতার নিরাময় না হলে দ্বিতীয় স্তরের চিকিৎসা সেবার দ্বারস্থ হতে হয়। সাধারণত স্বাস্থ্যবীমা প্রতিষ্ঠানগুলি সরাসরি বিশেষজ্ঞ পর্যায়ে যাওয়া অনুমোদন করে না। তার আগে রোগীকে প্রাথমিক পর্যায়ের সেবা দানকারী চিকিৎসকের নির্দেশনাপত্র নিয়ে আসতে হয়।
কখনও কখনও বিশেষায়িত সেবাতে সমস্যার উদ্ভব হতে পারে। কোনও রোগীকে ভুল বিশেষজ্ঞ চিকিৎসকের কাছে প্রেরণ করা হতে পারে। এমন হতে পারে যে প্রাথমিক রোগলক্ষণগুলি যে রোগটির প্রতি নির্দেশ করতে পারে, তা হয়ত অন্য কোনও রোগের লক্ষণ, যার জন্য ভিন্ন একজন বিশেষজ্ঞের সাক্ষাৎ আবশ্যক। আবার এমনও হতে পারে যে দুইটি ভিন্ন রোগের জন্য দুইজন ভিন্ন ভিন্ন বিশেষজ্ঞ চিকিৎসকের কাছে যেতে হতে পারে। এক্ষেত্রে রোগীর সেবার সম্পূর্ণ সমন্বয় সাধন না-ও হতে পারে। এক্ষেত্রে বিশেষজ্ঞ চিকিৎসকদেরকে প্রাথমিক চিকিৎসা সেবা প্রদানকারী চিকিৎসক ও তার দলের সাথে একত্রে কাজ করতে হয়, যাতে সবাই জানতে পারে অন্য চিকিৎসকেরা কী ধরনের চিকিৎসা প্রদান করছেন।
তৃতীয় স্তরের চিকিৎসা সেবা
যখন কোনও রোগীকে হাসপাতালে ভর্তি করা হয় এবং তাকে হাসপাতালে রেখে উচ্চ স্তরের বিশেষায়িত সেবা প্রদান করতে হয়, তখন তাকে তৃতীয়-স্তরের সেবার জন্য নির্দেশ করা হতে পারে। এক্ষেত্রে অত্যন্ত বিশেষায়িত চিকিৎসা সরঞ্জাম ও বিশেষ জ্ঞানের প্রয়োজন হয়। যেমন হৃদ-ধমনী বাইপাস অস্ত্রোপচার, বৃক্ক বা রক্ত পরিশোধন বা ডায়ালাইসিস, কিছু রূপকারক বা প্লাস্টিক অস্ত্রোপচার, স্নায়ুশল্যচিকিৎসা, ইত্যাদি। এছাড়া গুরুতরভাবে দগ্ধ ক্ষতের চিকিৎসা এবং অন্য যেকোনও ধরনের অতি-জটিল চিকিৎসা বা পদ্ধতিগুলিও তৃতীয় স্তরের চিকিৎসা সেবার অন্তর্ভুক্ত।
স্থানীয়, ছোট কলেবরের হাসপাতালের এইসব তৃতীয় স্তরের সেবা প্রদান না-ও করা হতে পারে। সেক্ষেত্রে রোগীকে উচ্চস্তরের বিশেষায়িত সেবা তথা তৃতীয় স্তরের সেবা প্রদানকারী হাসপাতাল বা চিকিৎসাকেন্দ্রে স্থানান্তর করা হতে পারে।
গবেষণায় দেখা গেছে যে কিছু দীর্ঘস্থায়ী রোগ যেমন মধুমেহ বা বহুমূত্র রোগ (ডায়াবেটিস) এবং দীর্ঘস্থায়ী বৃক্ক রোগের ব্যবস্থাপনার ক্ষেত্রে রোগী যখন তৃতীয় স্তরের সেবাতে প্রবেশ করে, তখনও তার প্রাথমিক স্তরের চিকিৎসা সেবা প্রদানকারীর সংস্পর্শে থাকাটা গুরুত্বপূর্ণ। প্রাথমিক স্তরের চিকিৎসা প্রদানকারী ব্যক্তি রোগীর দীর্ঘমেয়াদী আত্ম-ব্যবস্থাপনার মান উন্নত করতে সহায়তা করতে পারেন।
চতুর্থ স্তরের চিকিৎসা সেবা
তৃতীয় স্তরের চিকিৎসা সেবার একটি সম্প্রসারিত রূপ হল চতুর্থ স্তরের চিকিৎসা সেবা। এটি সবচেয়ে বেশি বিশেষায়িত এবং অত্যন্ত অস্বাভাবিক ধরনের চিকিৎসা সেবা। যেহেতু এই স্তরের চিকিৎসা অত্যন্ত বিশেষ ক্ষেত্রের জন্য প্রযোজ্য, তাই সব হাসপাতালে বা চিকিৎসাকেন্দ্রে এগুলি প্রদান করা হয় না। কিছু কিছু হাসপাতালে বিশেষ কিছু রোগের জন্য বা দেহের বিশেষ কিছু তন্ত্রের জন্য চতুর্থ স্তরের সেবা প্রদান করা হয়। চতুর্থ স্তরের চিকিৎসা সেবাতে পরীক্ষামূলক ঔষধ ব্যবহার করা হতে পারে এবং অত্যন্ত বিশেষ ও অসাধারণ রকমের অস্ত্রোপচার সম্পন্ন করা হতে পারে।
জ্যাক ক্যাভালিয়ার
জ্যাক ক্যাভালিয়ার-বেলেত্রুদ (জন্ম ২৪ জানুয়ারী ১৯৬২) একজন ফরাসি সুগন্ধিবিদ, যিনি পূর্বে সুইস সুগন্ধি ও আস্বাদন কোম্পানি ফিরমেনিচের সাথে ছিলেন, যিনি বর্তমানে এলভিএমএইচ লাক্সারি গ্রুপের লুই ভুইতোঁর জন্য কাজ করেন।
নূরউদ্দিন আহমেদ
নূরউদ্দিন আহমেদ (জন্ম: জানুয়ারী ১৯৪১) একজন বাংলাদেশী উপাচার্য। তিনি বাংলাদেশ প্রকৌশল বিশ্ববিদ্যালয় (বুয়েট) এর অষ্টম উপাচার্য হিসাবে দায়িত্ব পালন করেছেন।
শিক্ষা
আহমেদ ১৯৫৫ সালে আরমানিটোলা সরকারি উচ্চ বিদ্যালয় থেকে ম্যাট্রিক এবং ১৯৫৭ সালে ঢাকা কলেজ থেকে মাধ্যমিক পরীক্ষায় উত্তীর্ণ হন। তিনি ১৯৬১ সালে আহসানউল্লাহ ইঞ্জিনিয়ারিং কলেজ থেকে রাসায়নিক প্রকৌশল বিষয়ে স্নাতকোত্তর অর্জন করেন। কমনওয়েলথ স্কলারশিপের আওতায় ১৯৬৪ এবং ১৯৬৮ সালে কানাডার সাসকাচোয়ান বিশ্ববিদ্যালয় থেকে মাস্টার্স এবং পিএইচডি ডিগ্রি অর্জন করেছেন। । তিনি ১৯৬৮ থেকে ১৯৬৯ সাল পর্যন্ত মার্কিন যুক্তরাষ্ট্রের নাসা আন্তঃবিষয়ক পদার্থ গবেষণা কেন্দ্র এবং রেনসেলার পলিটেকনিক ইনস্টিটিউটে (আরপিআই) পোস্ট-ডক্টরাল সহকর্মী ছিলেন।
কর্মজীবন
আহমেদ ১৯৬৮ সালে রাসায়নিক প্রকৌশল বিভাগের সহকারী অধ্যাপক হিসাবে পূর্ব পাকিস্তান প্রকৌশল ও প্রযুক্তি বিশ্ববিদ্যালয়ে (ইপুয়েট) বর্তমান বাংলাদেশ প্রকৌশল বিশ্ববিদ্যালয় যোগদান করেছিলেন। ১৯৭৬ সালে তিনি অধ্যাপক নিযুক্ত হন। তিনি ১৯৯৮ সালের ১৪ ই অক্টোবর থেকে বুয়েটের উপাচার্য হিসাবে দায়িত্ব পালন করেছেন, ৩০ আগস্ট ২০০২ পর্যন্ত।
শিউহর
''
শিউহর (Sheohar) ভারতের বিহার রাজ্যের শিউহর জেলার একটি শহর এবং তালিকাভুক্ত এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৩ মিটার (১৭৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে শিউহর শহরের জনসংখ্যা হল ২১,৩২৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৩৫%। পুরুষদের মধ্যে সাক্ষরতার হার ৪৪% এবং নারীদের মধ্যে এই হার ২৫%। সারা ভারতের সাক্ষরতার হার ৫৯.৫%, তার চাইতে শিউহরের সাক্ষরতার হার বেশি।
এই শহরের জনসংখ্যার ২০% হল ৬ বছর বা তার কম বয়সী।
পলিন অ্যালেন
পলিন অ্যালেন, (জন্ম ২৩ ফেব্রুয়ারী ১৯৪৮) হল প্রারম্ভিক খ্রিস্টধর্মের একজন অস্ট্রেলীয় পণ্ডিত। তিনি প্রারম্ভিক খ্রিস্টান স্টাডিজের গবেষণা অধ্যাপক এবং অস্ট্রেলিয়ান ক্যাথলিক বিশ্ববিদ্যালয়ের প্রারম্ভিক খ্রিস্টান স্টাডিজ কেন্দ্রের পরিচালক।
লা স্যান্তিসিমা ত্রিনিদাদ ডে পারানা
লা স্যান্তিসিমা ত্রিনিদাদ ডে পারানা বা সর্বশ্রেষ্ঠ পবিত্র পারানা ট্রিনিটি (La Santísima Trinidad de Paraná) প্যারাগুয়ের সাবেক যীশু সম্প্রদায়ের গৃহ। এটি বহু গৃহের অন্যতম উদাহরণ। ১৭শ ও ১৮শ শতাব্দীতে ব্রাজিল, আর্জেন্টিনা ও প্যারাগুয়ের ন্যায় দক্ষিণ আমেরিকার বিভিন্ন জায়গায় ছোট আকারের উপনিবেশগুলোয় মিশন প্রতিষ্ঠা করা হয়। এ সকল মিশনগুলোয় স্বেচ্ছাসেবী সমাজসংঘ গঠন করা হয়। এগুলো আদিবাসী জনগোষ্ঠীকে খ্রিস্টান ধর্মীয় বিশ্বাস স্থাপনকল্পে নিয়মিতভাবে স্পেনীয় উপনিবেশ জীবনধারা গঠনে অবিচ্ছেদ্য অংশ হয়ে উঠে।
ইতিহাস
‘লা স্যান্তিসিমা ত্রিনিদাদ ডে পারানা’কে স্থানীয় অধিবাসীরা ‘ত্রিনিদাদের ভগ্নাবশেষ’ নামে প্রায়শঃই আখ্যায়িত করে থাকে। প্যারাগুয়ের দক্ষিণাঞ্চল ও আর্জেন্টিনার উত্তরাঞ্চলে অবস্থিত পারানা নদী তীরবর্তী এলাকায় সর্বশেষ যীশু সম্প্রদায়ের সংঘগুলোর অন্যতম। এছাড়াও এটি এখনো প্রবেশাধিকারের যোগ্য ও ঐতিহাসিক স্থাপনাগুলোর সর্বাপেক্ষা ভ্রমণযোগ্য স্থান। আধুনিককালে ত্রিনিদাদের এনকার্নাসিওন শহরে এর অবস্থান।
১৭০৬ সালে এর অবকাঠামো নির্মাণের কাজ শুরু হয়। অবকাঠামোর অঙ্গসজ্জ্বায় পর্তুগিজ ও স্পেনীয় ধাঁচের প্রভাব পড়েছে। পরিকল্পিতভাবে গড়ে তোলা স্বয়ংসম্পূর্ণ নগরী হিসেবে সভা-অনুষ্ঠান আয়োজনের স্থান রয়েছে এবং এখানে গণ ও বৈবাহিক অনুষ্ঠান সম্পন্নের ব্যবস্থা রাখা হয়েছিল। বৃহৎ আকৃতির গির্জা সভাগৃহ, বিদ্যালয়, অনেকগুলো যন্ত্রপাতি নির্মাণের স্থান, যাদুঘর ও স্থানীয় ইন্ডিয়ান জনগোষ্ঠীর বাসস্থান নির্মাণ করা হয়েছিল।
মূল্যায়ন
১৭৬৮ সালে যীশু সম্প্রদায়ের সংঘগুলো স্পেনীয় উপনিবেশ থেকে চলে যেতে শুরু করে। ত্রিনিদাদেও এর প্রভাব পড়ে এবং বাদ-বাকী সংঘগুলোও কয়েক দশকের মধ্যে চলে যায়। পরবর্তীতে এ অঞ্চলের অন্যান্য ইন্ডিয়ান জনগোষ্ঠী স্বর্ণের সন্ধানে ভাস্কর্য সমৃদ্ধ গির্জাগুলোয় ব্যাপকহারে লুণ্ঠন কার্য চালায়। সাম্প্রতিককালে অবকাঠামো নির্মাণের অংশ হিসেবে ত্রিনিদাদ বেশ ভালো অবস্থায় রয়েছে।
আধুনিক ঐতিহাসিক সংঘগুলো বর্তমানে এর দেখাশোনায় রয়েছে। এছাড়াও এটি প্যারাগুয়ের দুইটির মধ্যে একটি হিসেবে ১৯৯৩ সালে ইউনেস্কো বিশ্ব ঐতিহ্যবাহী স্থানের মর্যাদা পেয়েছে।
আরও দেখুন
‎* অফেলিয়া হুপার
মোহাম্মদ আমিরুল ইসলাম
মোহাম্মদ আমিরুল ইসলাম ছিলেন বাংলাদেশের শিক্ষাবিদ, গবেষক এবং বিজ্ঞানী। তিনি সেভেন সয়েল ট্র্যাক্ট ব্যবস্থাটি তৈরি করেন, যা বাংলাদেশের মাটির শ্রেণিবিন্যাস, বাংলাদেশের কৃষি ও মাটি পরিচালনার ভিত্তি।
শৈশব ও পড়ালেখা
তিনি ১৯১৮ সালের ১ সেপ্টেম্বর ব্রিটিশ ভারতের  পূর্ব বাংলার নোয়াখালী জেলাতে জন্মগ্রহণ করেন। ১৯৩৬ সালে ম্যাট্রিক পাস করেন এবং ১৯৩৮ সালে তাঁর ইন্টারমিডিয়েট পরীক্ষা দেন। ১৯৪১ সালে  ঢাকা বিশ্ববিদ্যালয় থেকে রসায়নে বিএসসি নিয়ে স্নাতক অর্জন করেন। তিনি ঢাকা বিশ্ববিদ্যালয়ের রসায়ন বিভাগের স্নাতক সম্মান শ্রেণিতে প্রথম শ্রেণি অর্জনকারী প্রথম মুসলমান ছাত্র ছিলেন। পরের বছর ঢাকা বিশ্ববিদ্যালয় থেকে এমএসসি পাস করেছেন। ১৯৪৯ সালে ক্যালিফোর্নিয়া বিশ্ববিদ্যালয় থেকে মৃত্তিকা বিজ্ঞানে পিএইচডি অর্জন করেন।
কর্মজীবন
পিএইচডি শেষ করার পর তিনি ঢাকা বিশ্ববিদ্যালয়ের মৃত্তিকা বিজ্ঞান বিভাগে সিনিয়র প্রভাষক হিসাবে যোগ দেন। ১৯৫০ থেকে ১৯৬১ সাল পর্যন্ত পূর্ব পাকিস্তান প্রাদেশিক সরকারের পক্ষে মৃত্তিকা বিজ্ঞানী হিসাবে কাজ করেছিলেন। বাংলাদেশের মাটিকে সাতটি মাটি অঞ্চলে শ্রেণিবদ্ধকরণ সহ একাধিক গুরুত্বপূর্ণ গবেষণা চালিয়েছিলেন। সেভেন সয়েল ট্র্যাক্টসকে বাংলাদেশের মাটি শ্রেণিবিন্যাসের ভিত্তি হিসাবে বিবেচনা করা হয়। ১৯৬১ থেকে ১৯৬৬ সাল পর্যন্ত তিনি মাটি জরিপ অধিদপ্তরের পরিচালক হিসাবে দায়িত্ব পালন করেছিলেন। ১৯৬৬ সালে মহাপরিচালক পদে পদোন্নতি পেয়েছিলেন। ১৯৬৭ সালে কৃষি পরিচালক নিযুক্ত হন। ১৯৭১ সালে বাংলাদেশের স্বাধীনতা অবধি পূর্ব পাকিস্তান ধান গবেষণা ইনস্টিটিউটের পরিচালক হিসাবে দায়িত্ব পালন করেছিলেন।
মৃত্যু
৯ ফেব্রুয়ারি ২০০১ মৃত্যুবরণ করেন।
কিলিং বক্ররেখা
কিলিং বক্ররেখা হলো পৃথিবীর বায়ুমণ্ডলে কার্বন ডাই অক্সাইড জমে থাকার একটি গ্রাফ। এটা পরিমাপ করা হয় ১৯৫৮ সাল থেকে আজ অবধি হাওয়াই দ্বীপে অবস্থিত মায়ানা লোয়া অবজারভেটরি দ্বীপের এর অব্যাহত পরিমাপের ভিত্তিতে। এই বক্ররেখার নাম বিজ্ঞানী চার্লস ডেভিড কিলিং রেখেছিলেন, যিনি মনিটরিং কার্যক্রম শুরু করেছিলেন এবং ২০০৫ সালে তাঁর মৃত্যুর আগ পর্যন্ত এটি তদারকি করেছিলেন। কিলিংয়ের পরিমাপগুলি বায়ুমণ্ডলে দ্রুত কার্বন ডাই অক্সাইড  এর মাত্রা বৃদ্ধির প্রথম উল্লেখযোগ্য প্রমাণ দেখিয়েছিল। হার্ভার্ড বিশ্ববিদ্যালয় এর ইতিহাস-বিজ্ঞানের অধ্যাপক ডাঃ নাওমি ওরেস্কেস এর মতে, কিলিং বক্ররেখা ২০ শতকের অন্যতম গুরুত্বপূর্ণ বৈজ্ঞানিক রচনা। অনেক বিজ্ঞানী কিলিং বক্ররেখাকে বায়ুমণ্ডলের এর বর্তমান বৃদ্ধির দিকে প্রথম বিশ্বের দৃষ্টি আকর্ষণ করার কৃতিত্ব দেন
পটভূমি
১৯৫০ এর আগে, বায়ুমণ্ডলীয় ঘনত্বের পরিমাপ বিভিন্ন স্থানে অ্যাডহক এর ভিত্তিতে নেওয়া হয়েছিল। ১৯৩৮ সালে, প্রকৌশলী এবং অপেশাদার আবহাওয়াবিদ গাই স্টুয়ার্ট ক্যালেন্ডার বায়ুমণ্ডলের  এর ডেটাসেটের সাথে ১৮৯৮-১৯০১ সালের কেও এর তুলনা করেছিলেন। যা আয়তন (পিপিএমভি) দ্বারা গড়ে ২৭৪ পার্টস-প্রতি মিলিয়ন। ১৯৩৬-১৯৩৮ সালের মধ্যে পূর্ব মার্কিন যুক্তরাষ্ট্র এ এর গড় ৩১০ পিপিএমভি। এটা এই উপসংহারে পৌঁছেছে যে নৃতাত্ত্বিক নিঃসরণের কারণে  এর ঘনত্ব বাড়ছে। তবে, ক্যালেন্ডার এর গবেষণার ফলাফলগুলি প্যাঁচানো প্রকৃতির হওয়ায় বিজ্ঞানীরা ব্যাপকভাবে তা গ্রহণ করেন নি।
ইউসি সান দিয়েগো তে অবস্থিত স্ক্রিপস ইনস্টিটিউশন অব ওশনোগ্রাফি এর চার্লস ডেভিড কিলিং ছিলেন প্রথম ব্যক্তি যিনি বায়ুমণ্ডলীয় এর ঘনত্বের নিয়মিত ঘন ঘন পরিমাপ করতেন। আন্টার্কটিকা এবং ১৯৫৮ সালের মার্চ থেকে হাওয়াই এর মাওনা লোয়া তে এই পরীক্ষা চালাতেন। এর আগে কিলিং বিগ সুর এর নিকটে মন্টেরে তে, ওয়াশিংটন রাজ্য এর অলিম্পিক উপদ্বীপ এর বৃষ্টি বন এবং অ্যারিজোনা এর উঁচু পর্বত বনাঞ্চল সহ বিভিন্ন অঞ্চলে পরিমাপ কৌশল পরীক্ষা ও নিযুক্ত করেছিলেন। তিনি  এর দৃঢ় ডুরানাল আচরণ পর্যবেক্ষণ করেছেন। তিনি এটা করেছিলেন গাছপালা এবং মাটির দ্বারা শ্বসন এর কারণে রাতে অতিরিক্ত  এর নিঃষরণ এর মাধ্যমে। বিকেলে এটা উত্তর গোলার্ধ এর উপরে "মুক্ত বায়ুমণ্ডলের" প্রতিনিধিকে মূল্য দিয়েছিলেন।
মাওনা লোয়ার পরিমাপ
১৯৫৭-১৯৫৮ সালে (আন্তর্জাতিক জিওফিজিক্যাল ইয়ার), কিলিং প্রত্যন্ত স্থানে ইনফ্রারেড গ্যাস বিশ্লেষক ইনস্টল করার জন্য আবহাওয়া ব্যুরো এর তহবিল থেকে অর্থ পেয়েছিলেন। জায়গা গুলোর মধ্যে ছিল দক্ষিণ মেরু এবং হাওয়াই দ্বীপ এর মাওনা লোয়া এর আগ্নেয়গিরি ইত্যাদি। মাওনা লোয়া দীর্ঘমেয়াদী পর্যবেক্ষণ সাইট হিসাবে বেছে নেওয়া হয়েছিল। এটা বেছে নেয়ার কারণ হল এর মহাদেশ থেকে অনেক দূরের প্রত্যন্ত অবস্থান এবং এতে গাছপালার অভাব। কিলিং এবং তার সহযোগীরা আগ্নেয়গিরির ভেন্ট থেকে স্থানীয় দূষণকে হ্রাস করার জন্য তাপ বিপর্যয় স্তর এর উপরে আগত সমুদ্রের বাতাসটি পরিমাপ করেছেন। স্থানীয় দূষণ থেকে যে কোনও প্রভাব অপসারণ করার জন্য ডেটা সাধারণীকরণ করতে হয়েছিল। ১৯৬০-এর দশকের মাঝামাঝি সময়ে অর্থ ব্যয় কমানোর কারণে, কিলিং দক্ষিণ মেরুতে অবিচ্ছিন্ন পর্যবেক্ষণ প্রচেষ্টা ত্যাগ করতে বাধ্য হন। তবে তিনি মাওনা লোয়া অবজারভেটরি এর পরিচালনা চালানোর জন্য একসাথে পর্যাপ্ত অর্থ ব্যয় করেছিলেন, যা আজ অবধি অব্যাহত রয়েছে।
১৯৬০ সালের কিলিংয়ের টেলাস নিবন্ধটি মাওনা লোয়া এবং অ্যান্টার্কটিকা (১৯৫৭ থেকে ১৯৬০) এর প্রথম মাসিক  এর রেকর্ড উপস্থাপন করেছিল। একটি "স্বতন্ত্র মৌসুমী চক্র এবং সম্ভবত, বিশ্বব্যাপী বছরে বছরে  বৃদ্ধির কারণ খুজে বের করা সম্পরকে এতে বলা ছিল।  ১৯৭০ এর দশকের মধ্যে, এটি ভালভাবে প্রতিষ্ঠিত হয়েছিল যে বায়ুমণ্ডলীয় কার্বন ডাই অক্সাইডের বর্ধন চলমান এবং অ্যানথ্রোপোজেনিক নিঃসরণের কারণে এটা ঘটে থাকে।
হাওয়াই এর মাওনা লোয়া অবজারভেটরি এ কার্বন ডাই অক্সাইড পরিমাপ করা হয় এক ধরনের ইনফ্রারেড স্পেকট্রোফোটোমিটার দিয়ে। এটি এখন ননডিস্পেরসিভ ইনফ্রারেড সেন্সর হিসাবে পরিচিত, যা বিশ্ব আবহাওয়া সংস্থা মানদণ্ড ব্যবহার করে ক্রমাঙ্কিত হয়। মূলত ক্যাপনোগ্রাফ নামে পরিচিত এই ধরনের উপকরণটি ১৮৬৪ সালে জন টিন্ডল প্রথম আবিষ্কার করেছিলেন এবং একটি স্ট্রিপ চার্ট রেকর্ডারে কলম দ্বারা রেকর্ড করেছিলেন। বর্তমানে স্ক্রিপস ইনস্টিটিউট অফ ওশানোগ্রাফি তে ইনফ্রারেড স্পেকট্রোফোটোমিটারের সাথে একযোগে চালনার জন্য বেশ কয়েকটি লেজার-ভিত্তিক সেন্সর যুক্ত করা হচ্ছে। কিন্তু মাওনা লোয়া এর নওএএ পরিমাপ এখনও ননডিস্পেরসিভ ইনফ্রারেড সেন্সর ব্যবহার করে।
তারিখ-ই-শাহী
প্রকাশ
১৫৭২ থেকে ১৫৭৬ সালের মধ্যে বাংলার সুলতান দাউদ খান কররানীর নির্দেশে আফগান লেখক আহমেদ ইয়াদগার এই গ্রন্থ রচনা করেন। গ্রন্থের শিরোনাম ছিল তারিখ-ই-সালাতিন-ই-আফগানা অর্থাৎ আফগান সুলতানদের ইতিহাস। কলকাতার এশিয়াটিক সোসাইটি অব বেঙ্গল তারিখ-ই-শাহী শিরোনামে গ্রন্থটি প্রকাশ করে। আফগান সুলতানদের সম্পর্কে এই গ্রন্থে লিপিবদ্ধ অনেক তথ্য অন্য কোনো গ্রন্থে পাওয়া যায় না।
কিলিং বক্ররেখা
ফলাফল এবং ব্যাখ্যা
কিলিং বক্ররেখা প্রতিবছর প্রায় ৫ টি পিপিএমভি এর একটি চক্রীয় বৈচিত্র দেখায় যা বিশ্বের স্থল গাছপালা দ্বারা গ্রহণের মৌসুমি পরিবর্তনের সাথে সম্পর্কিত। এই উদ্ভিদের বেশিরভাগ অংশ উত্তর গোলার্ধে অবস্থিত যেখানে বেশিরভাগ জমি অবস্থিত। মে মাসে সর্বোচ্চ থেকে শুরু করে, স্তরটি উত্তর বসন্তে এবং গ্রীষ্মের সময় হ্রাস পায়। কারণ নতুন উদ্ভিদ এর বিকাশ সালোকসংশ্লেষণ এর মাধ্যমে বায়ুমণ্ডলের বাইরের  গ্রহণ করে। সেপ্টেম্বরে সর্বনিম্ন মানে পৌঁছানোর পরে, উত্তর শরতে এবং শীতে আবার স্তরটি বেড়ে যায়। কারণ বায়ুমণ্ডলে  মুক্তি দেয়ার ফলে গাছপালা এবং পাতাগুলি মারা যায় এবং ক্ষয়ে যায়।
গ্লোবাল পর্যবেক্ষণ
কিলিংয়ের আবিষ্কারগুলির তাত্পর্যটির কারণে, এনওএএ ১৯৭০ এর দশকে বিশ্বব্যাপী স্তর পর্যবেক্ষণ শুরু করে। আজ, গ্লোবাল গ্রিনহাউস গ্যাস রেফারেন্স নেটওয়ার্কের মাধ্যমে বিশ্বের প্রায় ১০০ টি সাইটে বায়ুমণ্ডলীয়  স্তর পর্যবেক্ষণ করা হচ্ছে। অন্যান্য অনেক বিচ্ছিন্ন সাইটগুলির পরিমাপগুলি, কীলিং বক্ররেখা দ্বারা দেখানো দীর্ঘমেয়াদী প্রবণতার বিষয়টি নিশ্চিত করেছে, যদিও মাওনা লোয়া এর মত কোনও সাইটের দীর্ঘকালের কোনো রেকর্ড নেই।
রাল্ফ কিলিং
২০০৫ সালে চার্লস ডেভিড কিলিং মারা যাওয়ার পরে, প্রকল্পের দায়িত্ব ও তদারকি কিলিংয়ের পুত্র রাল্ফ কিলিং এর কাছে হস্তান্তর করা হয়েছিল। প্রকল্প শুরুর পঞ্চাশতম বার্ষিকীতে, ছোট কিলিং তার বিজ্ঞান ম্যাগাজিন এ একটি বাণী লিখেছেন তার পিতার জীবন এবং কর্মের বর্ণনা দিয়ে। এর সাথে সময়ের সাথে সাথে কীভাবে প্রকল্পটি বিকাশ ও বিকশিত হয়েছে সেটাও এখানে বলা ছিল। পৃথিবীর  স্তরের পর্যবেক্ষণ প্রকল্পের জন্য আরও সুনির্দিষ্ট পরিমাপের উপকরণ এবং তহবিলের পাশাপাশি, কিলিং তাঁর বাবার কাজের জন্য এবং তাঁর স্মৃতিতে কীভাবে এটিকে অব্যাহত রেখেছেন তা নিয়ে গর্বের সাথে লিখেছিলেন।
স্বীকৃতি
২০১৫ সালে, কিলিং বক্ররেখাকে আমেরিকান কেমিক্যাল সোসাইটি দ্বারা একটি জাতীয় ঐতিহাসিক রাসায়নিক ল্যান্ডমার্ক হিসাবে মনোনীত করা হয়েছিল। মাওনা লোয়া অবজারভেটরি এবং ক্যালিফোর্নিয়া বিশ্ববিদ্যালয়, সান দিয়েগো এর স্ক্রিপস ইনস্টিটিউশন অফ ওশেনোগ্রাফি তে স্মারক ফলক স্থাপন করা হয়েছিল।
কুড়িল উড়ালসেতু
কুড়িল উড়ালসেতু, যা কুড়িল ফ্লাইওভার নামেই সমধিক পরিচিত, ঢাকার কুড়িল মোড়ে, বিমানবন্দর সড়ক ও প্রগতি সরণির সংযোগস্থলে ৩য় উড়ালসেতু। অন্য দুটি উড়ালসেতু হলো যথাক্রমে মহাখালী উড়ালসেতু ও খিলগাঁও উড়ালসেতু। সরকারিভাবে এটি অবশ্য কুড়িল বহুমুখী ফ্লাইওভার নামে পরিচিত। প্রকল্পটির লক্ষ্য হচ্ছে ঢাকার সঙ্গে পূর্বাচল নতুন শহরের সংযোগ স্থাপন, বিমানবন্দর সড়ক ও প্রগতি সরণি সংযোগস্থলের যানজট হ্রাস এবং নগরীর উত্তর-পশ্চিম অংশের পরিবহন যোগাযোগ ব্যবস্থার উন্নয়ন। এই সেতুটির নির্মাণ কাজের জন্য প্রাক্কলিত ব্যয় ধরা হয়েছে প্রায় ৩০৬ কোটি টাকা। প্রকল্পটি বাংলাদেশ সরকারের গৃহায়ন ও গণপূর্ত মন্ত্রণালয়ের অধীনে বাস্তবায়িত হচ্ছে। প্রকল্পটি বাস্তবায়ন করেছে রাজধানী উন্নয়ন কর্তৃপক্ষ। দুই বছরমেয়াদী প্রকল্পটি ২০১২ খ্রিষ্টাব্দের এপ্রিল মাসে সম্পন্ন হবে বলে প্রাক্কলিত হয়। কিন্তু পরে তা ২০১৩ খ্রিষ্টাব্দের ৪ আগস্ট দুপুর ১২টার দিকে জনগণের ব্যবহারের জন্য উন্মুক্ত করে দেয়া হয়।
বিবরণ
thumb|200px|এয়ারপোর্ট সংলগ্ন, কুড়িল ফ্লাইওভারের নকশা|right উড়ালসেতুটির নির্মাণ কাজের উদ্বোধন ঘোষণা করেন বাংলাদেশ সরকারের প্রধানমন্ত্রী শেখ হাসিনা ২০১০ খ্রিষ্টাব্দের ২ মে। উড়ালসেতুটি নির্মাণে রাজউক-এর নিজস্ব তহবিল থেকে ব্যয় করা হচ্ছে। সেতুটি আরসি গ্রিডার ও পিসি বক্স গ্রিডার উভয় পদ্ধতির মিশ্রণে তৈরি হচ্ছে। পুরো সেতুটির সড়ক-দৈর্ঘ্য হবে ৩.১ কিলোমিটার। সেতুটির উচ্চতা ১৪.৫ মিটার (৪৭.৫৭ ফুট) এবং প্রস্থ ৯.২ মিটার (৩০.১৮ ফুট)। উড়াল সেতুটির মধ্যে থাকবে ৪টি লুপ বা ঘুর্ণি। এর নির্মাণে পাইলিং হবে ২৯২টি, পায়ার হবে ৬৭টি। পাইল কেপ হবে ৬৮টি। এই প্রকল্পের অধীনে ৩০০ ফুট প্রশস্ত একটি সংযোগ সড়কও নির্মিত হবে। প্রকল্পটি বাস্তবায়নে প্রকল্পের অধীন প্রচুর জমি সরকার অধিগ্রহণ করে, ফলে উচ্ছেদ করা হয় অনেক স্থাপনা। উড়ালসেতুটির উদ্বোধনকালীন ৩ দশমিক ১ কিলোমিটার দীর্ঘ এই উড়ালসেতুর নির্মাণ খরচ প্রাক্কলিত হয় ৩০৩ কোটি টাকা।
মার্কিন যুক্তরাষ্ট্রে হিন্দুধর্ম
মার্কিন যুক্তরাষ্ট্রে হিন্দুধর্ম চতুর্থ বৃহত্তম ধর্ম । যা মোট জনসংখ্যার প্রায় ১%। এদের অধিকাংশই ভারতীয় আমেরিকান, ভারত, নেপাল, বাংলাদেশ, আফগানিস্তান, ক্যারিবিয়ান ও অন্যান্য এশীয় দেশ থেকে আগত অভিবাসী এবং তাদের বংশধরেরা। এছাড়া খুব অল্প সংখ্যক কিছু ধর্মান্তরিত হিন্দুও আছেন।
উনিশ শতকে যুক্তরাষ্ট্রে হিন্দুদের আসা-যাওয়া থাকলেও ইমিগ্রেশন অ্যান্ড ন্যাশানালিটি সার্ভিসেস (এনআইএস) অ্যাক্ট অফ ১৯৬৫ পাস হওয়ার আগে সেদেশে হিন্দুদের উপস্থিতি নগন্যই ছিল।
জনপরিসংখ্যান
ইউনাইটেড স্টেটস ডিপার্টমেন্ট অফ স্টেট-এর রিপোর্ট অনুযায়ী সেদেশের মোট হিন্দুর সংখ্যা ১.৫ মিলিয়ন; যা মার্কিন জনসংখ্যার প্রায় ০.৫%। অন্য একটি সূত্রের মতে, মার্কিন যুক্তরাষ্ট্রে হিন্দুদের জনসংখ্যা ২.৪ মিলিয়ন। মার্কিন যুক্তরাষ্ট্রে হিন্দু-জনসংখ্যা বিশ্বে অষ্টম বৃহত্তম। এশীয় আমেরিকানদের ১০% হিন্দু ধর্মাবলম্বী। আমেরিকান হিন্দুদের শিক্ষাগত যোগ্যতা ও পারিবারিক আয় উচ্চস্তরের। ৪৮% আমেরিকান হিন্দুরই স্নাতকোত্তর ডিগ্রি আছে। বিবাহ বিচ্ছেদের হারও এদের মধ্যে কম। পিউ রিসার্চ সেন্টারের ফোরাম-এর ধর্ম ও নাগরিক জীবন সংক্রান্ত একটি গবেষণাপত্রের মতে, ৪৮% আমেরিকান হিন্দুর পারিবারিক আয় ১০০,০০০ মার্কিন ডলার বা তার বেশি। ৭০% অন্তত ৭৫,০০০ মার্কিন ডলার আয় করে। এটি যুক্তরাষ্ট্রের ধর্মসম্প্রদায়গুলির মধ্যে সর্বোচ্চ।
ইতিহাস
thumb | right | ১৮৯৩ সালে শিকাগোর পার্লামেন্ট অফ রিলিজিয়নের সভায় [[স্বামী বিবেকানন্দ।]] স্বামী বিবেকানন্দ ১৮৯৩ সালে শিকাগোর ওয়ার্ল্ড’স পার্লামেন্ট অফ রিলিজিয়ন-এ ভাষণ দিয়েছিলেন। তিনি দুই বছর মার্কিন যুক্তরাষ্ট্রে ছিলেন এবং শিকাগো, ডেট্রয়েট, বস্টন ও নিউ ইয়র্কে বক্তৃতা দিয়েছিলেন। ১৯০২ সালে স্বামী রামতীর্থ মার্কিন যুক্তরাষ্ট্রে আসেন। তিনিও দুই বছর সেদেশে থেকে বেদান্ত দর্শন প্রচার করেন। ১৯২০ সালে পরমহংস যোগানন্দ বস্টনে আয়োজিত ইন্টারন্যাশানাল কংগ্রেস অফ রিলিজিয়াস লিবারালস-এ ভারতের প্রতিনিধি হিসেবে যোগ দেন।
১৯৬৫ সালের আগে মার্কিন যুক্তরাষ্ট্রে হিন্দু অভিনিবেশকারীর সংখ্যা ছিল নগণ্য। প্রথম দিকে পর্যটক, ছাত্র ও ব্যবসায়ীরাই আসত। ১৯০৭ সালের ৫ সেপ্টেম্বর ওয়াশিংটনের বেলিংহামের দাঙ্গা প্রমাণ করে যে সেকালে যুক্তরাষ্ট্রে ভারতীয় ও হিন্দুরা নিরাপদ ছিলেন না। তা সত্ত্বেও নানা পেশার মানুষ সেদেশে থেকে কাজ করতেন। ইমিগ্রেশন অ্যান্ড ন্যাশানালিটি সার্ভিসেস (এনআইএস) অ্যাক্ট অফ ১৯৬৫ পাস হওয়ার পর হিন্দু অভিনিবেশকারীদের কাছে যুক্তরাষ্ট্রের দরজা খুলে যায়।
১৯৬০-এর দশকেই মার্কিন কাউন্টার-কালচার আন্দোলনের জেরে স্বামী প্রভুপাদ প্রতিষ্ঠিত ইসকন সহ অন্যান্য নব্য-হিন্দু আন্দোলনগুলি বিশেষ গুরুত্ব অর্জন করে। অন্যান্য প্রভাবশালী ভারতীয় হিন্দু ধর্মপ্রচারকেরা হলেন চিন্ময় ও মহর্ষি মহেশ যোগী।
thumb|right|x216px|[[মার্কিন যুক্তরাষ্ট্রের রাষ্ট্রপতি বারাক ওবামা মেরিল্যান্ডের ল্যানহামের শিববিষ্ণু মন্দিরের পুরোহিতের কাছ থেকে লাল শাল গ্রহণ করছেন (অক্টোবর ২০০৯)]]
২০০০ সালের সেপ্টেম্বর মাসে ভারতীয় প্রধানমন্ত্রী অটলবিহারী বাজপেয়ীর যুক্তরাষ্ট্র সফরের সময় তাঁর সম্মানে মার্কিন কংগ্রেসের একটি যৌথ অধিবেশনের শুরুতে সংস্কৃত ভাষায় (হিন্দি ও ইংরেজি সহ) প্রার্থনা পাঠ করা হয়। পাঠ করেছিলেন ভেঙ্কটাচালপতি সমুদ্রালা। ওহিওর কংগ্রেসম্যান শেরোড ব্রাউনের উদ্যোগে এই সংস্কৃত প্রার্থনা পাঠ করা হয়েছিল। ২০০৭ সালের ১২ জুলাই মার্কিন সেনেটে নেভাডার হিন্দু চ্যাপলেইন রাজান জেড অন্য একটি হিন্দু প্রার্থনা পাঠ করেন। এই নিয়ে কিছু বিতর্কও হয়। ২০০৯ সালের দীপাবলি উৎসবে বারাক ওবামা হোয়াইট হাউসে প্রদীপ জ্বালিয়েছিলেন।
হিন্দু মন্দির
বেদান্ত সোসাইটি ১৯০৬ সালের পর থেকে মার্কিন যুক্তরাষ্ট্রে হিন্দুদের ব্যবহারোপযোগী কিছু উপাসনালয় স্থাপন করেছিল। তবে সেগুলি ঠিক শাস্ত্রবিহিত মন্দির ছিল না। সেদেশের সবচেয়ে পুরনো প্রথাগত হিন্দু মন্দির হল মহাবল্লভ গণপতি দেবস্থানম। নিউ ইয়র্ক সিটির ফ্লাসিং-এর হিন্দু টেম্পল সোসাইটি অফ নর্থ আমেরিকার মালিকানাধীন এই মন্দিরটি স্থাপিত হয় ১৯৭৭ সালের ৪ জুলাই। বর্তমানে মন্দিরটি সংস্কার করে আরও বড়ো করা হয়েছে।
হিন্দু টেম্পল সোসাইটি অফ সাউদার্ন ক্যালিফোর্নিয়ার মালিকানাধীন কালাবাসাসের ম্যালিবু হিন্দু মন্দির একটি গুরুত্বপূর্ণ মন্দির। এটি ১৯৮১ সালে স্থাপিত।
টেক্সাসের সবচেয়ে পুরনো মন্দির হল শ্রীরাসেশ্বরী রাধারাণী মন্দির। এটি অস্টিনের রাধামাধব ধামে অবস্থিত। মন্দিরটি প্রতিষ্ঠা করেছিলেন কৃপালু মহারাজ। এটি পাশ্চাত্যের অন্যতম বড়ো এবং উত্তর আমেরিকায় বৃহত্তম হিন্দু মন্দির।
thumb|পরাশক্তি মন্দির, পন্টিয়াক, যুক্তরাষ্ট্র
মিশিগানের পন্টিয়াকের পরাশক্তি মন্দির একটি শাক্ত মন্দির। এটি ১৯৯৪ সালে প্রতিষ্ঠিত।
কাঠের পুতুল, নতুনগ্রাম
নতুনগ্রামের কাঠের পুতুল বঙ্গীয় ঘরানার কাঠের পুতুলের জন্য বিখ্যাত। এই পুতুল দেখতে অনেকটা মিশরের মমি আকৃতির। জাতীয় স্বীকৃতিপ্রাপ্ত এই পুতুল পল্লী গ্রামে খুবই সমাদৃত। নতুন গ্রাম ভারতের পশ্চিমবঙ্গ রাজ্যের বর্ধমান জেলার কাটোয়া সব ডিভিশনের অন্তর্গত। বৈষ্ণব প্রভাবিত অগ্রদ্বীপ সন্নিহিত হওয়ায় শিল্পের সাথে বৈষ্ণবীয় ধারার নিবির সম্পর্কও রয়েছে। রাসযাত্রা, জয়দেবের মেলা ইত্যাদি সব মেলাতেই নতুনগ্রামের বিভিন্ন কাঠের পুতুলের খুব চাহিদা আছে। নতুনগ্রামের গ্রামের নানা পুতুলের মধ্যে কাঠের পেঁচা খুব বিখ্যাত। এছাড়া গৌড়নিতাই বা বর-বৌয়ের খুব সমাদর আছে। মূলত স্থানীয় সূত্রধররাই এই মূর্তি তৈরী করেন। অতীতে বর্ধমানের রাজা এই সূত্রধরদের সাহায্য করেছিলেন।
ইতিহাস
নতুন্গ্রামের সূত্রধর জাতিরা প্রথমে পাথর খোদাইয়ের কাজ করতেন। বর্ধমানের রাজার পৃষ্ঠপেকতায় পাথর খোদাইয়ের বেশ রমরমা থাকলেও পরে বর্ধমানের রাজার পতন হলে কারিগরেরা অসুবিধায় পরেন। তখন তারা পাথর খোদাইয়ের শিল্প ছেড়ে দারুশিল্প সুরু করেন। এর ফলে আকস্মিক অর্থনৈতিক পতনের ধাক্কা কিছুটা কমে।
রকমারি পুতুল
নতুনগ্রামের কাঠের পেঁচা বিশ্ববন্দিত হলেও এই পেঁচা ছাড়াও নানা ধরনের দেবদেবীর দারু মূর্তি তৈরী হয়। মূলত এই মূর্তিগুলো গামার কাঠের তৈরী করা হয়।
ফ্রেড আলেকজান্ডার (ইতিহাসবিদ)
ফ্রেডেরিক আলেকজান্ডার (প্রাথমিকভাবে ফ্রেড আলেকজান্ডার নামে পরিচিত) (১২ এপ্রিল ১৮৯৯ - ১৯৯৬) একজন অস্ট্রেলীয় ইতিহাসবিদ যিনি বৈদেশিক বিষয় এবং নীতিতে বিশেষজ্ঞ ছিলেন। তিনি ওয়েস্টার্ন অস্ট্রেলিয়া বিশ্ববিদ্যালয়ের ইতিহাস বিভাগের প্রতিষ্ঠাতা প্রধান ছিলেন, যেখানে তিনি ইতিহাস পাঠ্যক্রমের উন্নয়নে গুরুত্বপূর্ণ ভূমিকা পালন করেছিলেন।
সেরেসো ওসাকা
ঘরোয়া ফুটবলে, সেরেসো ওসাকা এপর্যন্ত ১৪টি শিরোপা জয়লাভ করেছে; যার মধ্যে ৪টি জাপান সকার লিগ, ১টি জাপান ফুটবল লিগ এবং ১টি জাপানি সুপার কাপ শিরোপা রয়েছে। জুন-হিউন কিম, ইয়ুসুকে মারুহাশি, হিরোয়াকি মোরিশিমা, আকিনোরি নিশিজাওয়া এবং ইয়োইচিরো কাকিতানির মতো খেলোয়াড়গণ সেরেসো ওসাকার জার্সি গায়ে মাঠ কাঁপিয়েছেন।
কুইন অব এফসিডাব্লিউ
শিরোপাটি ছিল এফসিডাব্লিউ'র নারী কুস্তিগিরদের জন্য প্রবর্তিত এফসিডাব্লিউ ডিভাস চ্যাম্পিয়নশিপের সমান্তরাল শিরোপা। ২০০৯ সালের ৫ ফেব্রুয়ারি হতে ২০১২ সালের ১৫ মার্চ পর্যন্ত তিন বছরের বেশি সময় শিরোপাটি সক্রিয় ছিল। জীবদ্দশায় মাত্র ৬ জন শিরোপাটি ধারণ করেছিলেন। এঞ্জেলা ফং এই শিরোপার প্রথম ও র‍্যাকুয়েল ডিয়াজ সর্বশেষ ধারণকারি।
উদ্বোধনী প্রতিযোগিতা
থাম্ব|র‍্যাকুয়েল ডিয়াজ, একই সাথে কুইন অব এফসিডাব্লিউ ও এফসিডাব্লিউ ডিভাস চ্যাম্পিয়নশিপ শিরোপাধারি 'কুইন অব এফসিডাব্লিউর শিরোপা বিজয়ের জন্য আট মহিলা কুস্তিগিরের একটি প্রতিযোগিতা হয়েছিল। এঞ্জেলা ফং ঐ প্রতিযোগিতা বিজয়ী হতে এই শিরোপা মুকুট ধারণ করেন।
সালাহউদ্দিন লাভলু
সালাহউদ্দিন লাভলু (জন্ম: ১৯৬০ সালের ২৪ জানুয়ারী) একজন বাংলাদেশী অভিনেতা, চিত্রনাট্যকার এবং টেলিভিশন চলচ্চিত্র পরিচালক। তার উল্লেখযোগ্য কাজগুলোর মধ্যে ব্যস্ত ডাক্তার (২০০৪),গরুচোর (২০০৭),ঢোলের বাদ্য (২০০৮) এবং ওয়ারেন (২০০৯) এবং উল্লেখযোগ্য টেলিফিল্মগুলোর মধ্যে, রঙের মানুষ (২০০৪),ভবের হাট (২০০৭),ঘর কুটুম (২০০৮),আলতা সুন্দরী (২০০৯), সাকিন সারিসুরি (২০০৯) এবং হারকিপ্টে (২০০৮) অন্যতম।
শৈশব
১৯৬০ সালের ২৪ শে জানুয়ারি,লাভলু জন্মগ্রহণ এবং বেড়ে উঠেন বাংলাদেশের বর্তমান খুলনা বিভাগের অন্তর্গত কুষ্টিয়া জেলার জুগিয়া গ্রামে।
প্রাথমিক কর্মজীবন
১৯৭৯ সালে লাভলু বাংলাদেশের রাজধানী ঢাকায় চলে আসেন এবং আরণ্যক নাট্যদলে থিয়েটারে যোগদান করেন। এখানে তিনি ১৯৮৫ সাল পর্যন্ত মঞ্চ নাটকে অভিনয় করেন যদিও তার ইচ্ছা ছিল অন্য কিছু করার।
বাংলাদেশ টেলিভিশনের (বিটিভি) নিজস্ব প্রোডাকশনে কাজ শুরু হওয়ার পর, তিনি বেশ কিছু ধারাবাহিক নাটকে অভিনয় করেন কিন্তু তিনি সুখ্যাতি অর্জন করতে পারেন নি। ১৯৯০ এর প্রথম দিকে, তিনি অন্যরকম কাজ শুরু করেন এবং চিত্রগ্রাহক হিসেবে কাজ শুরু করেন। ১৯৯৭ সালে, ছয় বছর ধরে চিত্রগ্রাহকের কাজ করার পর, তিনি পরিচালক হিসেবে নিজেকে খুজে পাওয়ার লক্ষ্য দেখতে পান।
অভিনয়, লেখা এবং পরিচালনা
১৯৯৭ সাল থেকে ২০০৪ সালের মধ্যে, লাভলু আট থেকে নয়টি টেলিভিশন চলচ্চিত্র পরিচালনা করেন। এর মধ্যে দ্বিচক্রযান (১৯৯৭),গহরগাছি (১৯৯৭),একজন আয়নাল লস্কর (১৯৯৯),আধুলী (২০০২) এবং ঘর (২০০২) উল্লেখযোগ্য । তার এই কাজগুলো সমালোচকদের প্রশংসা অর্জন এবং কিছু চলচ্চিত্র বিভিন্ন পুরস্কার জয়লাভ করে।
২০০৪ সাল থেকে, লাভলু অনেক ধরনের ধারাবাহিক টেলিভিশন নাটকে পরিচালনা এবং অভিনয় করেছেন। রঙের মানুষ (২০০৪) তার পরিচালিত প্রথম ধারাবাহিক। এই নাটকের সফলতার পর, তিনি আরো কিছু ধারাবাহিক নাটক নির্মাণ করেন। তারপর থেকে তিনি টেলিভিশন ধারাবাহিক পরিচালনা এবং অভিনয় করে আসছেন। এর মধ্যে অন্যতম দুইটি হল, ভবের হাট (২০০৭) এবং ঘর কুটুম (২০০৮)। উভয় ধারাবাহিকেই অভিনয় করেছেন চঞ্চল চৌধুরী এবং মোশাররফ করিম।
ধারাবাহিক নাটকের মধ্যে তিনি অনেক টেলিভিশন চলচ্চিত্রে অভিনয় এবং পরিচালনা করেন। যেমন, গরুচোর (২০০৭),পত্র মিতালী (২০০৭),স্বপ্নের বিলাত (২০০৭),ঢোলের বাদ্য (২০০৮),পাত্রী চাই (২০০৯) এবং ওয়ারেন (২০০৯)। তিনি এই নাটকগুলোতে সফলতা এবং পরিচিতি লাভ করেন।
বলিয়ার্দী ইউনিয়ন
বলিয়ার্দী ইউনিয়ন বাংলদেশের ঢাকা বিভাগের কিশোরগঞ্জ জেলার বাজিতপুর উপজেলার একটি ইউনিয়ন।
অবস্থান ও সীমানা
বলিয়ার্দী ইউনিয়ন এর উত্তরে দিঘিরপাড় ইউনিউন, পশ্চিম সীমান্তে বাজিতপুর পৌরসভা এবং দক্ষিণ-পশ্চিম সীমান্তে দিলালপুর ইউনিয়ন। উত্তর-পূর্ব, পূর্ব  ও দক্ষিণে বিস্তৃত ঘোড়াউত্রা নদী।
ইতিহাস
বলিয়ারদি ইউনিয়নের শিমুলতলা গ্রামে ইরান থেকে আগত জমিদার শেখ আরিফ প্রায় আড়াইশ বছর পূর্বে প্রথম উক্ত ইউনিয়নে বসতি গড়ে তুলেন বলে ধারণা করা হয়। শেখ জমিদারদের সকল ঘোড়া শিমুলতলা থেকে পূর্ব দিকে একটি নদ এ পানি খেত বলে ওই নদের নাম ঘোড়াউত্রা এবং এর সংলগ্ন গ্রামের নাম ঘোড়াদাড়া হিসেবে পরিচিতি লাভ করে বলে জনশ্রুতি রয়েছে। তার বংশধরেরা এখনো মধ্য শিমুলতলা র শেখ বাড়ী তে বসবাস করে।
শিক্ষা
শিক্ষার হার:
শিক্ষা প্রতিষ্ঠান:
আব্দুল মান্নান স্বপন উচ্চ বিদ্যালয়
বলিয়ার্দী সরকারী প্রাথমিক বিদ্যালয়
১৯ নং ছিলিমের কান্দি সরকারী প্রাথমিক বিদ্যালয়
রাধার মা সরকারী প্রাথমিক বিদ্যালয়
উছমানপুর সরকারি প্রাথমিক বিদ্যালয়,,,
জনপ্রতিনিধি
বর্তমান চেয়ারম্যান-আবুল কাশেম
অ-ইসলামি উপাসনালয়কে মসজিদে রূপান্তর
thumb|প্রাচীন [[কাশী বিশ্বনাথ মন্দির|কাশী বিশ্বনাথের মন্দির হিন্দু দেবতা শিবের জন্য উৎসর্গীকৃত এবং মন্দিরের শীর্ষে জ্ঞানভাপি মসজিদটি দাঁড়িয়ে আছে, যেটি ১৬৬৯ খ্রিস্টাব্দে মুসলিম সম্রাট আওরঙ্গজেব এর আদেশে মন্দির ধ্বংস করে মসজিদ তৈরি হয়। ]] thumb| [[পূর্ব অর্থডক্স মণ্ডলী|পূর্ব অর্থোডক্স ক্যাথেড্রাল হাজিয়া সোফিয়া ১৪৩৩ খ্রিস্টাব্দে মসজিদে রূপান্তরিত হয়।|alt=]] অ-ইসলামিক উপাসনালয়কে মসজিদে রূপান্তর বলতে বোঝায় ইসলাম বহির্ভূত উপাসনালয়কে মসজিদে রূপান্তরিত (যেমন, হিন্দু মন্দির, বৌদ্ধ মন্দির, খ্রিস্টান গীর্জা, উপাসনালয় এবং জোরোস্ট্রিয়ান অগ্নি মন্দির) করাকে। পরে এ জাতীয় বেশ কয়েকটি মসজিদ অন্য ধর্মের উপাসনালয়গুলিতে পুননির্মিত হয়েছে, বা যাদুঘরে পরিণত হয়েছে। অ-ইসলামিক ভবন গুলিকে মসজিদে রূপান্তর ইসলামি স্থাপত্যের স্বতন্ত্র আঞ্চলিক শৈলীকে প্রভাবিত করে।
মক্কা
ইসলামের উত্থানের পূর্বে কাবা ও মক্কা (কুরআনে বাক্কাহ নামে পরিচিত) পবিত্র স্থান হিসাবে সম্মানিত ছিল এবং এটি তীর্থস্থান ছিল। কেউ কেউ স্তোত্র ৮৪ (בָּכָא) থেকে বাইবেলের "বাকের উপত্যকা" দিয়ে এটি শনাক্ত করে। মুহাম্মাদের সময়ে (৫৭০-৬৩২ খ্রিস্টাব্দ), তাঁর বংশ কুরাইশ কা'আবা'র দায়িত্বে ছিল, যে সময়ে মন্দিরটি ছিল আরবীয় উপজাতি দেবতা এবং অন্যান্য ধর্মীয় ব্যক্তিত্বের প্রতিনিধিত্বকারী ৩৬০টি প্রতিমা সংবলিত একটি মন্দির। মুহাম্মাদ আদম ও ইব্রাহিমের ধর্ম (একেশ্বরবাদ) বলে দাবি করা নতুন ধর্ম ইসলামের জন্য মাজার দাবি করে তাঁর বংশের শত্রুতা অর্জন করেন। তিনি চেয়েছিলেন যে কাবা একক ঈশ্বরের  উপাসনায় নিবেদিত হোক এবং সমস্ত মূর্তি উচ্ছেদ করা হয়। কাবা'র ব্ল্যাক স্টোন (আল-হাজার-উল-আসওয়াদ) এই স্থানে বিশেষভাবে উপাসনা করার বিষয় ছিল। ঐতিহ্য অনুসারে কাবা'র আশেপাশে সাত বা দশটি বিশেষভাবে সম্মানিত কবিতার পাঠ স্থগিত করা হয়।
অন্যত্র
সিরিয়ার আল-শায়খ সাদের জব মসজিদটি আগে জব গির্জা ছিল।
ইহুদী ধর্মের দ্বিতীয় সবচেয়ে পবিত্র স্থান হেবরনের পিতৃপুরুষদের গুহার হেরোদিয়ান মাজারকে ১২৬৬ সালে মসজিদে পরিণত করার আগে ক্রুসেডের সময় একটি গির্জায় রূপান্তর করা হয় এবং এরপরে ইহুদি ও খ্রিস্টানদের জন্য এটি নিষিদ্ধ হয়। ১৯৬৭ সালে পরে এর কিছু অংশ ইসরায়েল কর্তৃক উপাসনালয় হিসাবে পুনরুদ্ধার করা হয়।
হিন্দু, জৈন এবং বৌদ্ধ মন্দির
পুরো উপমহাদেশ জুড়ে ইসলামিক বিজয় চলাকালীন ভারতে হিন্দু মন্দিরগুলি ধ্বংস করা হয় মুসলিম বিজয়ের সূচনা থেকে মুঘল সাম্রাজ্যের শেষ অবধি।
বিন্দু মাধব (নন্দ মাধো) মন্দির
thumb|[[বারাণসী |বারাণসীতে বিন্দু-মাধব মন্দিরের মূল স্থানটির উপরে দাঁড়িয়ে আলমগীর মসজিদের কাঠামো]]
১৬৮২ সালে প্রাচীন ১০০ ফুট উঁচু বিন্দু মাধব (নন্দ মাধো) মন্দিরটি মুঘল সম্রাট আওরঙ্গজেব ধ্বংস করেন এবং তার উপরে বারাণসীর আলমগীর মসজিদটি নির্মাণ করেন।
কাশী বিশ্বনাথ মন্দির
কাশী বিশ্বনাথ মন্দিরটি ষষ্ঠ মুঘল সম্রাট আওরঙ্গজেব ধ্বংস করেন, যিনি টোডরমলের তৈরী হিন্দু মন্দিরের উপরে জ্ঞানবাপি মসজিদটি নির্মাণ করেন। কাশী বিশ্বনাথ ভারতের সর্বাধিক নামী হিন্দু মন্দিরগুলির মধ্যে অন্যতম। আজও মূল মন্দিরের স্তম্ভগুলি এবং কাঠামো পরিষ্কারভাবে দেখা যায়।
আওরঙ্গজেবের মন্দিরটি ধ্বংসের বিষয়টি মন্দিরের সাথে সম্পর্কিত স্থানীয় জমিদারদের (জমির মালিকদের) বিদ্রোহের দ্বারা অনুপ্রাণিত হয়েছিল, যাদের মধ্যে কেউ কেউ মারাঠা রাজা শিবাজীর পলায়নকে সহায়তা করেছিল। বিশ্বাস করা হয় যে মন্দিরের নির্মাতা রাজা মন সিংহের নাতি প্রথম জয় সিং শিবাজীকে আগ্রা থেকে পালাতে সহায়তা করেন। [১১] মন্দিরটি ধ্বংস করার বিষয়টি শহরের মুঘল-বিরোধী দল এবং হিন্দু ধর্মীয় নেতাদের একটি সতর্কবার্তা হিসাবে চিহ্নিত করা হয়। [१२]
বাবরি মসজিদ
ধারণা করা হয়,এই মসজিদটি রামকোট ("রামের দুর্গ") হিলের উপর অবস্থিত ছিল। (যদিও তার কোন প্রমাণ নেই) হিন্দুদের মতে, মীর বাকী পূর্বে অবস্থিত রামমন্দির ধ্বংস করে তারপর মসজিদ নির্মাণ করেছে। ২০০৩ সালে ভারতের ভূমি জরিপ বিভাগের প্রতিবেদন অনুযায়ী তারা বাবরী মসজিদের নিচে একটি পুরাতন স্থাপনার অস্তিত্বের প্রমাণ পেয়েছেন।
১৯৯২ সালের ৬ ডিসেম্বর বিশ্ব হিন্দু পরিষদ এবং তাদের সহযোগী সংগঠনের কর্মীরা বাবরি মসজিদে কর সেবা করে। যার ফলে পুরো ভারত জুড়েই দাঙ্গা ছড়িয়ে পড়ে। এই দাঙ্গা পুরো ভারতজুড়ে প্রায় ২০০০ মানুষ মারা যায়, যাদের বেশিরভাগই ছিলেন মুসলিম সম্প্রদায়ের।
২০১০ সালের ৩০ সেপ্টেম্বর এলাহাবাদ হাইকোর্ট বাবরী মসজিদ যে স্থানে ছিল সেই ভূমি সম্পর্কিত রায় দেয়। এলাহাবাদ হাইকোর্টের তিন জন বিচারপতির সমন্বয়ে গঠিত বেঞ্চ তাদের রায়ে ২.৭৭ বা ১.১২ হেক্টর ভূমি সমান তিনভাগে ভাগকরার রায় প্রদান করেন। যার এক অংশ পাবে হিন্দু মহাসভা রাম জন্মভূমিতে রাম মন্দির নির্মাণের জন্য, দ্বিতীয় অংশ পাবে ইসলামিক সুন্নি ওয়াকফ বোর্ড এবং বাকি তৃতীয় অংশ পাবে নির্মোহী আখরা নামে একটি হিন্দু সংগঠন। যদিও ধ্বংসপ্রাপ্ত বাবরি মসজিদ কোন মন্দির কে ধ্বংস করে তার উপরে করে উঠছে কিনা এই বিষয়ে তিনজন বিচারক একমত হতে পারেননি, তারা শুধুমাত্র একমত হতে পেরেছেন, মসজিদের নিচে মন্দির অথবা মন্দিরের মতো কোনো স্থাপনার অস্তিত্ব ছিল। ভারতের পুরাতত্ত্ব বিভাগ কর্তৃক করা খননকার্যের জরিপ আদালত দ্বারা গুরুত্বের সাথে বিবেচনা করা হয়েছিল এবং তারা মনে করেছে যে স্থাপনাটির অস্তিত্ব মসজিদ নির্মাণের পূর্বে থেকে ছিল সে স্থাপনাটি একটি বিশাল হিন্দু মন্দির ছিল।
২০১৯ সালের অক্টোবর থেকে ভারতের সর্বোচ্চ আদালত এই মামলার শুনানি করে। ৯ নভেম্বর ২০১৯ সালে ৫ জন বিচারকের সমন্বয়ে গঠিত একটি বেঞ্চ এই নির্দেশ দেয় ২.৭৭ একরের সে জমিটি মন্দির নির্মাণের জন্য কোন ট্রাস্টকে হস্তান্তর করতে হবে। আদালত সরকারকে এটাও নির্দেশ দেয় যে, মসজিদ নির্মাণের জন্য সুন্নি ওয়াকফ বোর্ড কে ৫ একরের একটি জায়গা দিতে হবে। thumb|250px|মিনারগুলি ঐতিহ্যগতভাবে ইন্দোনেশিয় মসজিদের কোনও স্থাপত্য বৈশিষ্ট্য নয়, পরিবর্তে [[মেনারা কুদ্দুস মসজিদ|মেনারা কুদ্দুস মসজিদে একটি হিন্দু-বৌদ্ধ মন্দিরের মতো কাঠামো নিযুক্ত করা হয়েছিল যাতে নামাজ পড়ার জন্য ব্যবহৃত হয়। [১৪] ]] ইন্দোনেশিয়ার অন্যতম বিখ্যাত মসজিদ মেনারা কুদ্দুস তার পূর্ববর্তী হিন্দু বৈশিষ্ট বেশিরভাগ অংশ ধরে রেখেছে।
পার্সি আগুন মন্দির
পার্সিয়ায় ইসলামিক বিজয়ের পরে পার্সি (জোরোস্ট্রিয়ান) অগ্নি মন্দিরগুলিতে চারটি অক্ষীয় খিলান স্থাপনের সাথে সাধারণত মসজিদে পরিণত করা হয়, শুধুমাত্র ক্বিবলা'র (মক্কার দিকে) নিকটে অবস্থিত খিলানের স্থানে একটি মিহরাব (প্রার্থনা কুলুঙ্গি) স্থাপন করা হয়। এই প্রথাটি অসংখ্য মুসলিম উৎস দ্বারা বর্ণিত; তবে প্রত্নতাত্ত্বিক প্রমাণ নিশ্চিত করে এটি এখনও দুর্লভ। জোরোস্ট্রিয়ান মন্দিরগুলি  মসজিদে রূপান্তরিত হয়েছিল বুখারা, পাশাপাশি ইস্তখর এবং ইরানের অন্যান্য শহরগুলিতে এবং এর কাছাকাছি স্থানে, যেমন: তারিখনেহ মন্দির, কাজভিনের জামে মসজিদ, কাজভিনের হেইদারিয়া মসজিদ, ইসফাহানের জামে মসজিদ।
সুনিতা সিং
সুনিতা সিং (सुनीता सिंह; née সুনিতা কানোজিয়া; জন্ম ২২ ফেব্রুয়ারি ১৯৭৪ এ অমৃতসর, পাঞ্জাবে) একজন সাবেক টেস্ট এবং ওয়ানডে আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি ডানহাতি ব্যাটসম্যান এবং ডানহাতি মাঝারি গতিতে বোলিং করেন। তিনি ভারতের হয়ে দুটি টেস্ট এবং ১৮ টি ওয়ানডে খেলেছেন।
ওমকারা (২০০৬-এর চলচ্চিত্র)
ওমকারা ২০০৬ সালের ভারতীয় অপরাধ নাট্যধর্মী চলচ্চিত্র, যা উইলিয়াম শেকসপিয়ারের ওথেলো নাটক অবলম্বনে নির্মিত।  এটি সহ-রচনা ও পরিচালনা করেছেন বিশাল ভারদ্বাজ। তারকাবহুল এই চলচ্চিত্রে শ্রেষ্ঠাংশে অভিনয় করেছেন অজয় দেবগন, কারিনা কাপুর, সাইফ আলি খান, কঙ্কনা সেন শর্মা, বিবেক ওবেরয় এবং বিপাশা বসু। পরিচালক বিশাল ভারদ্বাজ নিজেই গুলজারের গীতে আবহ সঙ্গীতসহ চলচ্চিত্রটির সম্পূর্ণ সুর রচনা করেন। চলচ্চিত্রটির পটভূমি মীরুট নামে পশ্চিম উত্তরপ্রদেশের একটি শহর।
ওমকারা ভারদ্বাজের শেকসপিয়ারের নাটকের উপযোগকরণ ত্রয়ীর দ্বিতীয় চলচ্চিত্র। এই ত্রয়ী ২০০৩ সালের মকবুল দিয়ে শুরু হয় এবং ২০১৪ সালের হায়দার দিয়ে শেষ হয়। ২০০৬ সালের কান চলচ্চিত্র উৎসবে ওমকারা তৈরির উপর একটি বইয়ের পাশাপাশি ছবিটি মার্শে দ্যু ফিল্ম বিভাগে প্রদর্শিত হয়েছিল। এটি কায়রো আন্তর্জাতিক চলচ্চিত্র উৎসবে প্রদর্শিত হয়, যেখানে ভারদ্বাজ একজন পরিচালকের চলচ্চিত্রে সেরা শৈল্পিক অবদানের জন্য পুরস্কৃত হন। চলচ্চিত্রটি কারা চলচ্চিত্র উৎসব থেকে ৩টি পুরস্কার, এশিয়ান ফেস্টিভ্যাল অফ ফার্স্ট ফিল্ম থেকে একটি পুরস্কার, ৩টি জাতীয় চলচ্চিত্র পুরস্কার এবং ৯টি ফিল্মফেয়ার পুরস্কার লাভ করে।
ইস্ট বেঙ্গল এক্সপ্রেস
ইস্ট বেঙ্গল এক্সপ্রেস হল রেলপথে  ভারত ও বাংলাদেশের (তারপর পূর্ব পাকিস্তান) মধ্যে  রেল পরিষেবা। ১৯৬৫  সালের ভারত-পাকিস্তান যুদ্ধের প্রাদুর্ভাবের সময় রেলওয়ে সংযোগ স্থগিত হয়।
সংক্ষিপ্ত বিবরণ
১৯৬৫ সালের ভারত ও পাকিস্তানের মধ্যে সশস্ত্র সংঘাত শুরুর আগে ভারত ও পূর্ব পাকিস্তানের মধ্যে রেল সংযোগ বিদ্যমান ছিল। দুই দেশের মধ্যে  পণ্য ও যাত্রীদের বহনকারী   তিনটি ট্রেন চালু ছিল: (১) সড়দহ ও গোয়ালন্দ ঘাটের মধ্যবর্তী ভায়া গেদে-দর্শনা (২) ইস্ট বেঙ্গল মেল- শিয়ালদহ  ও পার্বতীপুর জংশন ভায়া গেদে-দর্শনা  এবং (৩) বরিশাল এক্সপ্রেস- শিয়ালদহ ও খুলনা মধ্যে, ভায়া পেট্রাপোল-বেনাপোল সীলদাহ।
ইতিহাস
ইস্টার্ন বেঙ্গল রেলওয়ে ১৮৭১ সালে পদ্মার দক্ষিণের কলকাতায়-গোয়ালন্দ রেলপথ খুলে দেয়। এই রেলপথেই চালু হয় ইস্ট বেঙ্গল এক্সপ্রেস।
গোয়ালন্দ
পূর্ববর্তী কয়েক বছরে গোয়ালন্দ ঘাটের গুরুত্ব সম্পর্কে একটি সংক্ষিপ্ত বিবরণ রয়েছে: "কলকাতা থেকে ঢাকা পর্যন্ত  রেললাইনটি গোয়ালন্দে শেষ হয়ে যায় এবং সেখানে থেকে নারায়ণগঞ্জ-এর সঙ্গে  স্টিমারে যোগাযোগ  অব্যাহত রাখা হয়। কলকাতা থেকে রাত্রি সকাল সকালের গোয়ালন্দে এক জমায়েত করে ... এটি (গোয়ালন্দ) পদ্মা, বা গঙ্গা এবং ব্রহ্মপুত্রের সংযোগে অবস্থিত, এবং স্টিমারের দৈনিক পরিষেবা রেল ব্যবস্থার সাথে যুক্ত। নারায়ণগঞ্জ ও চাঁদপুরে এবং মাদারীপুর, বরিশাল, সিলেট ও ​​কাছার  স্টিমার সার্ভিসের সাথে। শুকনো মৌসুমে দীঘা ঘাট থেকে পদ্ম পর্যন্ত এবং  বর্ষাকালে বরাক এবং ব্রহ্মপুত্র নদ হয়ে  ডিগ্রুগড় পর্যন্ত স্টিমার পরিষেবা চালুছিল। যেহেতু এটি দেখা যাবে যে গোলন্দু বাংলার জলপথের মধ্যে একটি অত্যন্ত শক্তিশালী কৌশলগত অবস্থান দখল করে নিয়েছে, এমন একটি অবস্থান যা রেলওয়ে উন্নয়নের চেয়ে অনেক শক্তিশালী হয়েছে। "
যাত্রা পথ
ইস্ট বেঙ্গল এক্সপ্রেস কলকাতা শহরের প্রধান রেল স্টেশন শিয়ালদহ থেকে যাত্রা শুরু করতো। এর পর এক্সপ্রেস ট্রেনটি রানাঘাট, গেদে হয়ে বাংলাদঘশের দর্শনা স্টেশনে প্রবেশ করে কুষ্টিয়া রেল স্টেশনোর দিকে অগ্রসর হত। এর পর এক্সপ্রেস ট্রেনটি প্রান্তীক স্টেশন গোয়ালন্দ ঘাটে থামত। ওকই পথে গোয়ালন্দ থেকে কলকাতার শিয়ালদহ স্টেশনে ফিরত ইস্ট বেঙ্গল এক্সপ্রেস।
কেন উইকস
ঘরোয়া ক্রিকেট
১৯৩৮ থেকে ১৯৪৭-৪৮ মৌসুম পর্যন্ত প্রথম-শ্রেণীর ক্রিকেটে জ্যামাইকার পক্ষে খেলেছেন। দলে উইকেট-রক্ষক হিসেবে খেলতেন। এছাড়াও বামহাতে ব্যাটিংয়ের পাশাপাশি বামহাতি বোলার হিসেবে সুনাম কুড়িয়েছিলেন ‘ব্যাম ব্যাম’ ডাকনামে পরিচিত কেনেথ উইকস।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণের সুযোগ ঘটেছিল তার। ১৯৩৯ সালে ওয়েস্ট ইন্ডিজ দলের সাথে ইংল্যান্ড গমন করেন। ২৪ জুন, ১৯৩৯ তারিখে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে কেনেথ উইকসের।
ওয়েস্ট ইন্ডিজের ইতিহাসের শুরুরদিকে ওভাল টেস্টে দূর্দান্ত সেঞ্চুরি করে দর্শকদেরকে বিমোহিত করেন। এ টেস্টটি দ্বিতীয় বিশ্বযুদ্ধ শুরু হবার মাত্র দুই সপ্তাহ পূর্বে অনুষ্ঠিত হয়েছিল। ভিক স্টলমেয়ারের সাথে ১০০ মিনিটে ১৬৩ রান তুলেছিলেন। তন্মধ্যে, রেজ পার্কসের হাতে থাকা নতুন বলের বিপক্ষে আক্রমণাত্মক ভঙ্গীমায় ৪ ওভারে তুলেছিলেন ৪৩ রান। এ পর্যায়ে একাধারে চারটি বাউন্ডারি মেরেছিলেন তিনি। সোয়া দুই ঘণ্টায় ১৩৭ রান তুলেছিলেন তিনি।
এর দুই মাস পূর্বে লর্ডসে নেভিল কারদাস তার ভবিষ্যৎ সম্পর্কে নেতিবাচক মন্তব্য করেছিলেন ও চোখের সমস্যার কথা তুলে ধরেন। তার মতে কেনেথ উইকসের ব্যাটিং অনেকটা বামহাতিদের মতো ভুল দিকে ঘূর্ণায়মান। উইকসকে দলের বাইরে রাখা হয়। সারে ক্লাবের বিপক্ষে ১৪৬ রান তোলার পর পুনরায় টেস্ট দলের সদস্য করা হয়। কারদাস পরবর্তীতে উল্লেখ করেন যে, তিনি অনেকটা খচ্চরের ন্যায় আঘাত করে থাকেন। এ দুই টেস্টে খেলে ৫৭.৬৬ গড়ে রান তুলেছিলেন। তবে, ১৯৪৭ সাল পর্যন্ত জ্যামাইকার পক্ষে খেলা চালিয়ে যেতে থাকেন।
ব্যক্তিগত জীবন
যুদ্ধের পর মার্কিন যুক্তরাষ্ট্রে ফিরে যান। সেখানে তিনি সেবক হিসেবে কাজ করেন। ছয় সন্তানের জনক ছিলেন তিনি। বিখ্যাত ব্যাটসম্যান এভারটন উইকস সম্পর্কে তার কাকাতো ভাই। তবে, তার সাথে সম্পর্কহীনতার কথা জানিয়েছিলেন। ৯ ফেব্রুয়ারি, ১৯৯৮ তারিখে ৮৬ বছর বয়সে নিউইয়র্কের ব্রুকলিন এলাকায় কেনেথ উইকসের দেহাবসান ঘটে।
দেশবন্ধু (সংবাদপত্র)
এছাড়াও, গ্রুপটি রায়পুরা, বিলাসপুর এবং জগদলপুর থেকে একটি হিন্দি সান্ধ্যকালীন - হাইওয়ে চ্যানেল ; একটি মাসিক সাহিত্য জার্নাল - অক্ষর পর্ব ; এবং সময়ে সময়ে রেফারেন্স বই প্রকাশ করে।
দেশবন্ধু অনেক জনসেবা প্রতিষ্ঠান, যেমন দেশবন্ধু প্রতিভা প্রথমসাহান কোষ, মায়ারাম সুরজন ফাউন্ডেশন এবং জনদর্শন মিডিয়া সেন্টার প্রতিষ্ঠা করেছিলেন।
জোসেফ বিংহাম
জোসেফ বিংহাম (সেপ্টেম্বর ১৬৬৮ – ১৭ আগস্ট ১৭২৩) ছিলেন একজন ইংরেজ পণ্ডিত এবং অ্যাংলিকান, যিনি ধর্মীয় ইতিহাসের উপর লিখেছেন।
জীবন
তিনি ইয়র্কশায়ারের ওয়েকফিল্ডে জন্মগ্রহণ করেন।
আতিকুর রহমান
আতিকুর রহমান (জন্ম: ৫ মে ১৯৬৫) হলেন একজন কৃতি বাংলাদেশী ক্রীড়াবিদ। তিনি প্রথম বাংলাদেশী হিসাবে কমনওয়েলথ গেমসে স্বর্ণ পদক জয়ের গৌরব অর্জন করেন।
পুরস্কার ও সম্মননা
ক্রীড়া ক্ষেত্রে অনন্য অবদানের স্বীকৃতি স্বরূপ তিনি ১৯৯৪ সালে স্বাধীনতা পুরস্কার লাভ করেন।
শেরঘাঁটি
শেরঘাঁটি (Sherghati) ভারতের বিহার রাজ্যের গয়া জেলার একটি শহর এবং তালিকাভুক্ত এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১২১ মিটার (৩৯৬ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে শেরঘাঁটি শহরের জনসংখ্যা হল ৩২,৩৫৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৬%। পুরুষদের মধ্যে সাক্ষরতার হার ৬২% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে শেরঘাঁটির সাক্ষরতার হার বেশি।
জর্ডানের যমজ শহর এবং ভগিনী শহরের তালিকা
এটি জর্ডানের পৌরসভাগুলির একটি তালিকা যা " টাউন টুইনিং " (সাধারণত ইউরোপে) বা "বোন শহর" (সাধারণত বাকি বিশ্বের) নামে পরিচিত অন্যান্য দেশের স্থানীয় সম্প্রদায়ের সাথে স্থায়ী লিঙ্ক রয়েছে।
আ
আম্মান
আকাবা
ই
ইরবিদ
হিলচিয়া ইউনিয়ন
হিলচিয়া ইউনিয়ন বাংলদেশের ঢাকা বিভাগের কিশোরগঞ্জ জেলার বাজিতপুর উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
নীল মানুষ
নীল মানুষ বা নীলমানুষ বিখ্যাত বাঙালী কবি ও সাহিত্যিক সুনীল গঙ্গোপাধ্যায় সৃষ্ট বাংলা সাহিত্যের একটি কাল্পনিক চরিত্র। নীল মানুষের প্রথম আত্মপ্রকাশ নীল রঙের মানুষ গল্পে। তারপর এই চরিত্রটিকে নিয়ে সুনীল গঙ্গোপাধ্যায় আরও বেশ-কয়েকটি কল্পবিজ্ঞান গল্প লিখেছেন। নীল মানুষের বেশিরভাগ কাহিনী শুকতারা পত্রিকায় প্রকাশিত।
চরিত্র চিত্রণ
নীল মানুষের আসল নাম রণজয় বিশ্বাস। সে গ্রহান্তরে যাওয়ার ফলে দানবাকৃতি আয়তন পায়। ফলত পৃথিবীতে ফিরে লোকসমাজে মিশতে পারেনা। তার শরীর হয়ে যায় নীল। তার শারীরিক শক্তিও হয়ে ওঠে প্রবল। তার সর্বক্ষণের সঙ্গী গুটুলি। গুটুলি অত্যধিক বেঁটে। তারা দুজনে হরিহর আত্মা।
ওহাইও স্টেট রুট ৮২২
স্টেট রুট ৮২২ (এসআর ৮৮২) যুক্তরাস্ট্রের ওহাইওতে অবস্থিত পূর্ব-পশ্চিমমূখী একটি অলিখিত রাজ্য মহাসড়ক। ছোট্ট এই মহাসড়কটির নামকরণ করা হয়েছিল ১৯৯০ সালে। রাস্তাটির পশ্চিম প্রান্তবিন্দু, ৭ম সড়কের মিলিত বিন্দুতে, যেখানে ইউএস ২২ অবস্থিত এবং এসআর ৮২২ এর পূর্বপ্রান্ত বিন্দু অবস্থিত এসআর ৭ এর সংযোগস্থলে। পুরো রাস্তাটি স্টুবেনভ্যালিতে অবস্থিত, এতে কিছু বিচ্ছিন্ন অংশ রয়েছে ফোর্ট স্টুবেন ব্রিজের ক্ষতি সাধনের ফলে।
রাস্তার বিবরণ
এসআর ৮২২, রাস্তাটি ইউনিভার্সিটি বুলভার্ডের ৭ম সড়ক থেকে আরম্ভ হয়ে দ্রুতই পূর্বদিকে অবস্থিত ইউএস ২২ এর অন/অফ  র‌্যাম্প ইন্টারচেঞ্জ এ উপনিত হয়। তারপর রাস্তাটি এসআর ৭ এর টি-ইন্টারসেকশনে সমাপ্ত হবার পূর্বে ৬ষ্ঠ সড়ক অতিক্রম করে । পরবর্তি অংশটি ইউএস ২২ এর সাথে মিলিত ভাবে চলতে থাকে।
গড়ে প্রতিদিন এসআর ৮২২ দিয়ে ১১,৫৪০ টি যানবাহন চলাচল করে। রাস্তাটি বর্ধিত জাতীয় মহাসড়ক ব্যবস্থার অংশ। এসআর ৮২২ এর উত্তরাংশে খোলা মাঠ এবং র‌্যাম্প অবস্থিত এবং  দক্ষিণাংশে বাণিজ্যিক এলাকা অবস্থিত।
ইতিহাস
১৯৯০ সালে, ইউএস ২২ কে ফোর্ট স্টুবেন ব্রিজ থেকে, ভেটেরান মেমোরিয়াল ব্রিজ এ সরিয়ে নেয়া হয়, আর তখনই এই অংশকে, এসআর ৮২২ হিসেবে নামকরণ করা হয়।   ব্রিজটিতে বেশ ক্ষয়-ক্ষতির ফলে রাস্তাটি দিয়ে যানবাহন চলাচল হ্রাস পেয়েছে, সর্বনিম্ন ছিল ২০০৪ সালে।   অবশেষে ২০০৯ সালে, বেশ কিছু বছরের পরিকল্পনা শেষে, ফোর্ট স্টুবেন ব্রিজকে আনুষ্ঠানিকভাবে বন্ধ করে দেবার ঘোষণা দেয়া হয। ব্রীজটি অতিরিক্ত ব্যবহারে ক্ষতির সম্মুখীন হয় ফলে বন্ধ করে দিতে হয়।  ওহাইও ডিপার্টমেন্ট অব ট্রান্সপোর্টেশান (ওডিওটি) এসআর ৭/এসআর ৮২২ এর মিলিত প্রান্তের উত্তরে, রাস্তাটির জন্য অস্থায়ী পূর্বপ্রান্তবিন্দু সৃষ্টি করে, যেখান থেকে সেতুটির র‌্যম্প আরম্ভ হয়। অবশেষে ২০১৩ সালে, এসআর ৮২২/এসআর ৭ এর মিলিত স্থানকে  দক্ষিণ প্রান্ত বরাবর স্থানান্তরিত করা হয়।
স্নেহাংশুকান্ত আচার্য
স্নেহাংশুকান্ত আচার্য (১ সেপ্টেম্বর, ১৯১৩ - ২৭ আগস্ট, ১৯৮৬) একজন বামপন্থী রাজনীতিক নেতা ও খ্যাতনামা বাঙালি আইনজীবী।
প্রারম্ভিক জীবন
বাংলাদেশের ময়মনসিংহ জেলা র রাজপরিবারে জন্ম হয় স্নেহাংশুকান্তর। মহারাজ শশীকান্ত আচার্য চৌধুরীর কনিষ্ঠ সন্তান স্নেহাংশুকান্ত ১৯৩৬ সালে কলকাতা র স্কটিশ চার্চ কলেজ থেকে বি.এ পাশ করে ব্যারিস্টারী পড়ার জন্যে লন্ডনে গেছিলেন।
রাজনৈতিক জীবন
লন্ডনে থাকাকালীন প্রাক্তন মুখ্যমন্ত্রী জ্যোতি বসুকে তিনি গ্রেট ব্রিটেন কমিউনিস্ট পার্টির উচ্চতর নেতৃত্বের সাথে আলাপ করিয়ে দেন। বিরাট বিত্তবান পরিবারের ব্যক্তি হয়েও সাধারণ মানুষের সাথে মিশে কাজ করার আগ্রহ ছিল। ১৯৪০ সালে দেশে ফিরে কলকাতা হাইকোর্টে আইন ব্যবসার পাশাপাশি কমিউনিস্ট আন্দোলনে যোগদান করেন। ১৯৪৬ সালে ব্রিটিশ সরকার তাকে ময়মনসিংহ থেকে বহিষ্কার করে। ১৯৪৬ সালের দাংগাবিধ্বস্ত এলাকায় ত্রাণের কাজ করেছেন। ১৯৪৭ সালে ভারতের কমিউনিস্ট পার্টির প্রাদেশিক কমিটির সদস্য হন। দেশ স্বাধীন হওয়ার পরেও বিনা বিচারে আটক থাকেন ১৯৬৩ খ্রিষ্টাব্দে। তার ইংরেজি লেখা জেলজীবনের অভিজ্ঞতা জেলখানার ডায়েরী নামে বাংলায় অনূদিত ও প্রকাশিত হয়েছে। পার্টি দ্বিধাবিভক্ত হলে ভারতের কমিউনিস্ট পার্টি (মার্ক্সবাদী) তে যোগ দিয়েছিলেন। ছয় বছর রাজ্য বিধান পরিষদের সদস্য ছিলেন তিনি।
আইন ব্যবসা
আইনজীবী ও ব্যারিস্টার হিসেবে বিশেষ খ্যাতি লাভ করেছিলেন। ১৯৫৭ সালে এফ্রো-এশিয়ান আইনজীবী সম্মেলনের অন্যতম উদ্যোক্তা ছিলেন। পরের বছর, ১৯৫৮ সালে সারা ভারত গণতান্ত্রিক আইনজীবী সংঘের প্রথম সাধারণ সম্পাদক নির্বাচিত হন। দ্বিতীয় যুক্তফ্রন্ট সরকারের আমলে প্রথমবারের জন্যে পশ্চিমবঙ্গের এডভোকেট জেনারেল নিযুক্ত হন এবং পরবর্তীতে ১৯৭৭ সালে বামফ্রন্ট সরকার প্রতিষ্ঠার পর থেকে আমৃত্যু এই পদে আসীন ছিলেন।
পরিবার
ময়মনসিংহ রাজপরিবারের সন্তান স্নেহাংশুকান্ত বিবাহ করেন কমিউনিস্ট পার্টির অন্যতম মহিলা নেত্রী সুপ্রিয়া মুখোপাধ্যায়ের(আচার্য)কে। তিনি সেই সূত্রে সাহিত্যিক সৌরীন্দ্রমোহন মুখোপাধ্যায়ের জামাতা। গায়িকা ও রবীন্দ্রসঙ্গীত শিল্পী সুচিত্রা মিত্র তার শ্যালিকা।
মৃত্যু
২৭ আগস্ট, ১৯৮৬ সালে মারা যান স্নেহাংশুকান্ত।
স্মৃতি
তার স্মৃতিতে কল্যাণী বিশ্ববিদ্যালয়ে র অন্তর্গত একটি আইন কলেজ আছে যেটির নাম স্নেহাংশুকান্ত আচার্য আইন কলেজ।
যদুনাথ সিংহ
যদুনাথ সিংহ (১৮৯২ – ১০ আগস্ট, ১৯৭৮) হলেন ভারতীয় ইতিহাসের একজন বিখ্যাত বাঙালি দার্শনিক তথা লেখক।
জন্ম ও পরিবার
যদুনাথ সিংহ পশ্চিমবঙ্গের বীরভূম জেলার কুরুমগ্রামে ১৮৯২ খ্রিষ্টাব্দে সিংহ পরিবারে জন্মগ্রহণ করেন। পরবর্তীকালে তারা মুর্শিদাবাদ ও কলকাতায় বসবাস করেন। যদুনাথ সিংহ এক শাক্ত বাঙালি হিন্দু পরিবারে জন্মগ্রহণ করেন। তাই তার জীবনে আধ্যাত্মিক অভিজ্ঞতার উন্মেষ ঘটে। তার শাস্ত্রীয় তন্ত্রশাস্ত্র ও তন্ত্র ভক্তির উপর বিশ্বাস ছিল। তিনি তন্ত্র শাস্ত্রকে দার্শনিক চিন্তার মাধ্যমে সার্বিকিকরণ করতে সচেষ্ট হন।
শিক্ষাজীবন
যদুনাথ সিংহ ১৯১৫ খ্রিষ্টাব্দে কলকাতা বিশ্ববিদ্যালয় থেকে দর্শনে বি.এ. পাশ করেন ও ফিলিপ স্যামুয়েল স্মিথ ও ক্লাইন্ট মেমোরিয়াল পুরস্কারের জন্য আবেদন করেন। এরপর তিনি ১৯১৭ খ্রিষ্টাব্দে কলকাতা বিশ্ববিদ্যালয় থেকেই এম.এ. পাশ করেন এবং পরবর্তীতে ১৯৩৪ খ্রিষ্টাব্দে সেখান থেকেই পি.এইচ.ডি. করেন। এরপর বিভিন্ন প্রসিদ্ধ প্রকাশনা থেকে তিনি তার লেখা দর্শন ও অন্যান্য বিষয়ক বিভিন্ন বই প্রকাশ করেন। তার লেখা দুটি বই লন্ডনের ''M/s. Kegan Paul'' থেকে প্রকাশিত হয়। এরপর ডঃ সিংহ ভারতীয় দার্শনিক হিসেবে নিজেকে তুলে ধরেন। পরবর্তীতে তিনি আধ্যাত্মিক চেতনায় নিজের জীবন অতিবাহিত করেন।
রাধাকৃষ্ণানের সঙ্গে মোকদ্দমা
১৯২৯ খ্রিষ্টাব্দের জানুয়ারি মাসে অধ্যাপক যদুনাথ সিংহ ভারতের সারস্বত সমাজকে নাড়িয়ে দিয়ে সর্বপল্লী রাধাকৃষ্ণানের বিরুদ্ধে থিসিস চুরির অভিযোগে কলকাতা উচ্চআদালতে মামলা করেন। যদুনাথ সিংহ প্রেমচাঁদ রায়চাঁদ বৃত্তির জন্য যে গবেষণাপত্রটি ইন্ডিয়ান সাইকলজি অব পারসেপশন প্রথম ও দ্বিতীয় খণ্ড জমা দিয়েছিলেন, সেই গবেষণাপত্র থেকে ব্যাপকভাবে টুকে ধরা পড়েছিলেন রাধাকৃষ্ণান।